# EELNÕU

## NARVA LINNAVALITSUS

#### K O R R A L D U S

Narva .10.2023 a nr \_\_\_\_\_ - k

**Raieloa väljastamine**

**(SA Ida-Viru Investeeringute Agentuur)**

**1. Asjaolud ja menetluse käik**

27.09.2023. a esitas SA Ida-Viru Investeeringute Agentuur (registrikood 90003841) Narva Linnavalitsuse Linnamajandusametile raieloa taotluse, milles palub anda luba 24 puu (19 – lepp, 3 – pappel, 1 – kask, 1 – mänd) raieks aadressidel Narva linn, Tehase tn 5a (katastritunnus 51101:001:1106) ning Tehase tn 3b (katastritunnus 51101:001:1351). Puude langetamine on seotud ettevõttele NPM Silmet OÜ kuuluva magnetite tootmistehase rajamisega. Ehitustööde käigus selgus, et nendel katastriüksustel asuvad drenaažikraavid on suletud kopratammidega ning mõnedes kohtades täielikult kinni kasvanud. Drenaažikraavide halb seisukord mõjub negatiivselt ehitustöödele, kuna kraavide kaudu juhitakse vesi maaaladelt, millel käib magnetitehase ehitus. Tehase tn 5a ja Tehase tn 3b kinnisasjad on riigivara. Sihtasutus Ida-Viru Investeeringute Agentuur pöördus Maa-ameti poole 15.09.2023 kirjaga nr 1-580, milles soovis Maa-ameti nõusolekut Ida-Viru maakonnas Narva linnas Tehase tn 5a ja Tehase tn 3b kinnisasjadel asuvate drenaažikraavide puhastustöödeks. Maa-amet andis nõusoleku nendel kinnisasjadel asuvate drenaažikraavide puhastustöödeks vastavalt maaeluministri 19.12.2018 määrusele nr 75 “Maaparandushoiutööde nõuded”. Asendusistutust ei nõuta antud juhul.

**2. Õiguslikud alused**

Narva Linnavolikogu 06.03.2008 määruse nr 20 “Raieloa andmise tingimused ja kord” § 4 lõike 1 punkt 4 sätestab, et kui on vajadus raiuda korraga üle 10 puu suuremal territooriumil (suurem kui 0,5 ha), mitmel kinnistul, pargil, alleel ning juhul, kui on nõutav vastava projekti või detailplaneeringu olemasolu, otsustab raieloa väljastamise linnavalitsus.

**3. Otsus**

Väljastada Sihtasutusele Ida-Viru Investeeringute Agentuur (registrikood 90003841) raieluba 24 puu raieks Narvas aadressidel Tehase tn 5a ja Tehase tn 3b vastavalt taotlusele.

**4. Rakendussätted**

* 1. Narva Linnakantseleil teha korraldus teatavaks Narva Linnavalitsuse Linnamajandusametile.
  2. Korraldus jõustub teatavakstegemisest.
  3. Korralduse peale võib esitada kaebuse Tartu Halduskohtu Jõhvi kohtumajale

halduskohtumenetluse seadustikus sätestatud korras 30 päeva jooksul arvates korralduse

teatavakstegemisest.

Jelena Golubeva Üllar Kaljuste

[linnapea asendaja linnasekretär](https://dhs.narva.ee/?page=pub_pub_dynobj_file&pid=577082&file_id=577084&desktop=57835&tid=1&u=20230918171917)